|  |
| --- |
| REPUBLIKA HRVATSKAOSJEČKO-BARANJSKA ŽUPANIJAOPĆINA ERNESTINOVO**Povjerenstvo za provedbu****natječaja** |

KLASA: 112-02/24-01/1

URBROJ: 2158-19-03-24-6

Ernestinovo, 13. ožujka 2024.

 Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08., 61/11, 04/18, 112/19), Povjerenstvo za provedbu natječaja u postupku javnog natječaja objavljuje

**POZIV KANDIDATIMA**

**na prethodnu provjeru znanja**

1. Povjerenstvo za provedbu javnog natječaja za višeg referenta za opće poslove Jedinstvenog upravnog odjela Općine Ernestinovo (u daljnjem tekstu: Povjerenstvo) utvrđuje da pisanoj provjeri znanja mogu pristupiti sljedeći kandidati (prema abecednom redu prezimena):

1. Ljubica Kukučka

1. Navedeni kandidati se pozivaju na prethodnu provjeru znanja putem pisanog testiranja, koje će se, nakon provjere identiteta kandidata i uvodnih napomena, **održati dana 22. ožujka 2024. godine (petak) u vijećnici Općine Ernestinovo, Vladimira Nazora 64, Ernestinovo, I. kat s početkom u 9:00 sati.**
2. Na testiranje je potrebno ponijeti važeću osobnu iskaznicu, putovnicu ili vozačku dozvolu, kao i kemijsku olovku. Ukoliko kandidat na može dokazati identitet ne može pristupiti prethodnoj provjeri.

Ne postoji mogućnost naknadnog pisanog testiranja, bez obzira na razloge koje kandidate eventualno priječe da testiranju pristupe u naznačeno vrijeme. Smatra se da je kandidat koji se navedenog dana u zakazano vrijeme ne odazove pozivu, bez obzira na razloge, povukao prijavu na natječaj.

Pisano testiranje traje maksimalno 45 minuta.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati sa ostalim kandidatima niti na bilo koji drugi način remetiti koncentraciju kandidata

Za pisani dio provjere znanja dodjeljuje se od 1 do 10 bodova. Smatra se da su kandidati položili ako su na pisanom testiranju dobili najmanje 5 bodova. Intervju se provodi samo s kandidatima koji ostvare najmanje 50% na provedenom testiranju, odnosno najmanje 5 bodova.

1. **Na usmenom testiranju (intervjuu), Povjerenstvo će u razgovoru s kandidatima utvrditi interese, profesionalne ciljeve i motivaciju kandidata za rad u jedinici lokalne samouprave. Usmeni dio testiranja održat će se isti dan, 22. ožujka 2024. godine u 10:00 sati s onim kandidatima koji zadovolje na pisanom dijelu testiranja stoga se kandidati mole da se nakon završetka pisanog dijela testiranja ne udaljavaju iz zgrade općine.**

Rezultati intervjua boduju se na isti način kao i pisano testiranje.

1. Ovaj Poziv objavljuje se na službenoj stranici Općine Ernestinovo: [www.ernestinovo.hr](http://www.ernestinovo.hr) i oglasnoj ploči Općine Ernestinovo, Vladimira Nazora 64, Ernestinovo.

**Pravni izvori za pripremanje kandidata za testiranje**

Pitanja kojima se testira provjera znanja i sposobnosti bitnih za obavljanje poslova radnog mjesta za koje je raspisan javni natječaj temelji se na sljedećim propisima:

1. Ustav Republike Hrvatske („Narodne Novine“, 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14)
2. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 , 98/19, 144/20),
3. Zakon o općem upravnom postupku („Narodne novine“, broj 47/09, 110/21),
4. Zakon o službenicima i namještenicima u lokalnoj i područnoj samoupravi („Narodne novine“, broj 86/08, 61/11, 4/18 i 112/19),

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Izvješće o provedenom postupku i rang listi kandidata Povjerenstvo dostavlja pročelnici Jedinstvenog upravnog odjela. Izvješće potpisuju svi članovi Povjerenstva.

Pročelnica Jedinstvenog upravnog odjela donosi rješenje o prijemu u službu koje će biti dostavljeno svim kandidatima prijavljenim na natječaj, a koji su ispunili formalne uvjete natječaja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Pročelnica donosi rješenje o prijmu u službu koje se dostavlja svim kandidatima koji su se prijavili za radno mjesto, a koji su ispunili formalne uvjete.

Kandidat koji nije primljen u službu može podnijeti žalbu općinskoj načelnici u roku od 15 dana od dana dostave rješenja. Žalba ne odgađa izvršenje rješenja o prijmu u službu.

*Povjerenstvo za provedbu natječaja*